Pylades

Pylades alebo Pyladés (starogr. Πυλάδης – Pylades/iný prepis Pyladés, ) je v gréckej mytológii syn fóckeho kráľa Strofia a jeho manželky  Anaxibie.Pausanias, Periégésis tés Hellados, 2,29,4. 

Bol vychovávaný spoločne so svojím priateľom Orestom, ktorý po zavraždení svojho otca Agamemnona, mykénskeho kráľa, našiel u kráľa Strofia útočisko. Z oboch chlapcov sa stali veľkí priatelia na celý život.Hyginus, Fabulae 257.

Keď Orestes dospel, mal už premyslenú pomstu vrahom svojho otca a spolu s Pyladom odišiel do Mykén, kde  Aigistha zabil a taktiež i svoju matku Klytaimnéstru, ktorá svojho manžela zradila a jeho vraždu zosnovala so svojím milencom. Orestes sa nato stal novým mykénskym kráľom. Jeho ľud považoval túto pomstu a vraždu za pochopiteľnú, nie však bohyne pomsty Erínye, tie ho následne neúprosne prenasledovali až ho doháňali k šialenstvu. Ale boh Apollón sa nad ním zľutoval a prostredníctvom Pýthie mu poradil, nech odíde do Tauridy a tam sa od preliatej krvi nechá očistiť pred posvätnou sochou bohyne Artemis.

Pylades potom podnikol túto výpravu s ním. V Tauride však padli obaja do zajatia a jeden z nich mal byť následne obetovaný. Pylades okamžite ponúkol svoj ​​život za život priateľa. V poslednom okamihu ich však zachránila kňažka Ifigeneia a ako sa čoskoro ukázalo, Ifigeneia bola Orestova najstaršia sestra, ktorú kedysi zachránila bohyňa Artemis pred obetovaním pre úspešnosť výpravy ich otca Agamemnona do vojny proti Tróji.

Keď sa všetko vysvetlilo, Ifigeneia ľsťou zaistila ich prepustenie a s oboma mladými mužmi sa vrátila do vlasti. Orestes znovu získal mykénsky trón a Pylades sa oženil s jeho sestrou Élektrou.Pausanias, Periégésis tés Hellados, 2,16,7. 

Pylades sa tak stal v starovekom Grécku symbolom obetavého priateľstva a prešiel z mýtov aj do prísloví.

 Referencie  

 Zdroje 



Kategória:Postavy gréckej mytológie